Γνωσιακή και Σημειωτική ανάλυση διαφημίσεων σε Μέσα Κοινωνικής Δικτύωσης
Creators: name: Βογιατζής, Ιωακείμ Ανέστη
Publisher: name: Aristotle University of Thessaloniki
Year: 2024
Subjects: Γνωσιακή Ανάλυση
Σημειωτική Ανάλυση
Διαφήμιση
Cognitive analysis
Semiotic analysis
Advertising

description: Οι διαφημίσεις στα μέσα κοινωνικής δικτύωσης υπηρετούν ένα σκοπό, τον οποίο έχουν οι δημιουργοί τους ως άξονα κατά τη διαδικασία του σχεδιασμού και της υλοποίησης τους. Έτσι, σε μία εποχή που η διαφήμιση βρίσκεται παντού γύρω μας, η ανάλυσή της καθίσταται σημαντική και μπορεί να βοηθήσει τους δέκτες της να την προσεγγίζουν με διαφορετική ματιά. Στην παρούσα εργασία επιχειρείται η γνωσιακή και σημειωτική ανάλυση ενός δείγματος διαφημίσεων. Πρόκειται για μια ανάλυση δύο διαφημίσεων που προωθούν δύο εντελώς διαφορετικά μεταξύ τους προϊόντα. Από την μία πλευρά, αναλύεται μια διαφήμιση για ένα φροντιστήριο για μαθητές και μαθήτριες που θέλουν να πετύχουν στις Πανελλαδικές εξετάσεις. Από την άλλη πλευρά, μία διαφήμιση μίας σοκολάτας μέσω της οποίας μοιράζεται η αγάπη. Από την εργασία αυτή γίνεται μια προσπάθεια να αναδειχτεί ο ρόλος που διαδραματίζουν οι διαφημίσεις στην διαμόρφωση των αναγκών και των επιθυμιών του καταναλωτή. Ως μεθοδολογία της αξιοποιείται η Ποιοτική Ανάλυση. Πρόκειται για μια συστηματική ανάγνωση ενός σώματος κειμένων, εικόνων και συμβόλων από την πλευρά ενός χρήστη και όχι απαραίτητα από την πλευρά ενός συγγραφέα. Ως κριτήρια για την ανάλυση στην παραπάνω εργασία χρησιμοποιούνται η Γνωσιακή ανάλυση και η Σημειωτική ανάλυση. Πιο συγκεκριμένα, η Σημειωτική μελετά τη σημασία και το νόημα των πραγμάτων. Πεδίο της αποτελούν τα διάφορα συστήματα ως σημεία. Ο άνθρωπος αντιλαμβάνεται τα πάντα ως φαινόμενα σημασίας και το ερευνητικό αυτό εργαλείο αναλύει σε βάθος όσα συλλαμβάνει ο άνθρωπος από την καθημερινή εμπειρία. Η Γνωσιακή ανάλυση υποστηρίζει πως αρχικά το προϊόν είναι ουδέτερο και έχει αντικειμενική χρήση. Με το δεύτερο ερέθισμα αποκτά «προστιθέμενη αξία». Αφού αναλυθούν οι διαφημίσεις επιχειρείται η εξαγωγή συμπερασμάτων βασισμένων σε πληροφορίες που αντλήθηκαν με την βοήθεια των ερευνητικών εργαλείων.
description: Social media advertisements serve a purpose, which their creators have as their axis in the process of their design and implementation. Thus, at a time when advertising is all around us, analyzing it becomes important and can help recipients approach it with a different perspective. This study attempts a cognitive and semiotic analysis of a sample of advertisements. It is an analysis of two advertisements promoting two completely different products from each other. On the one hand, an advertisement for a tutorial for students who want to succeed in the Panhellenic examinations is analysed. On the other hand, an advertisement of a chocolate through which love is shared. From this paper an attempt is made to highlight the role that advertisements play in shaping the needs and desires of the consumer. Qualitative Analysis is utilized as its methodology. It is a systematic reading of a body of texts, images and symbols from the perspective of a user and not necessarily from the perspective of a writer. Cognitive Analysis and Semantic Analysis are used as criteria for the analysis in the above paper. More specifically, Semantics studies the meaning and significance of things. Its field is the various systems as signs. Man perceives everything as phenomena of meaning and this research tool analyses in depth what man grasps from everyday experience. Cognitive analysis argues that initially the product is neutral and has an objective use. With the second stimulus it acquires "added value". After analyzing the advertisements, an attempt is made to draw conclusions based on information obtained with the help of research tools.